作者：无名氏
词牌/韵律：十二时・忆少年

paragraphs: 承平世，嘉祐壬寅。
九月上旬辛。
酒醪香旨，谷实丰珍。
宗祀敞中宸。
宾延上帝五方神。
以严亲。
诚心通杳杳，文物盛彬彬。
金声玉色，和奏翕铿纯。
荡无垠。
天地一洪钧。
明天子、至化深仁。
一意奉精禋。
感时怵惕，即事恭夤。
用孝教斯民。
多仪举，大恩沦。
福来臻。
清风动阊阖，皓气下天津。
币诚玉腆，朱燎焜槱薪。
积欢欣。
皇历万斯春。